**LĒMUMS**

Liepājā

|  |  |
| --- | --- |
| 2023. gada 27. aprīlī | Nr.151/5  (prot. Nr.5, 5.§) |

Par nodibinājuma “Nodibinājums

Liepāja 2027” statūtiem

Ņemot vērā Eiropas Komisijas žūrijas ziņojumu par atlases rezultātiem (reģistrēts Kultūras ministrijā 13.06.2022., Nr.2.4-1/2838), kultūras ministra 2022. gada 21. jūnija rīkojumā Nr.2.5-1-85 “Par Eiropas kultūras galvaspilsētas nosaukuma 2027. gadam piešķiršanu” noteiktajam, kurā par Eiropas kultūras galvaspilsētu 2027. gadam Latvijas atlasē ir izraudzīta Liepāja, kā arī Liepājas valstspilsētas un Dienvidkurzemes novada attīstības programmā 2022.–2027. gadam noteiktos rīcības virzienus RV 4.5 – “Popularizēt Liepājas un DKN tēlu biznesam, dzīvošanai, atpūtai un tūrismam” (aktivitātes D\_4.5.2., JPr\_75), RV 6.3 – “Veidot pieejamus, uz iesaisti vērstus kultūras un tūrisma pakalpojumus radošai, ilgtspējīgai sabiedrībai (Liepājā un Dienvidkurzemē) un mērķtiecīgi stiprināt vidi jaunu talantu, radošu personību izaugsmei un starptautiskai konkurētspējai” (aktivitātes JPr\_170, D\_6.3.24, JPr\_171, JPr\_176, D\_6.4.23), Liepājas valstspilsētas pašvaldības domes 2022. gada 10. novembra lēmumu Nr.389/15 “Par Liepājas valstspilsētas pašvaldības Eiropas kultūras galvaspilsētas projekta īstenošanu”, 2023. gada 26. janvāra lēmumu Nr.6/1 “Par nodibinājuma “Nodibinājums Liepāja 2027” dibināšanu” un 2023. gada 23. marta lēmumu Nr.107/3 “Par nodibinājuma “Nodibinājums Liepāja 2027” valdes apstiprināšanu”, ievērojot Biedrību un nodibinājumu likuma C sadaļu, Latvijas Republikas Uzņēmuma reģistra 2023. gada 19. aprīļa lēmumu Nr.10-10/32517 “Par nodibinājuma ierakstīšanas biedrību un nodibinājumu reģistrā atlikšanu” un pamatojoties uz Pašvaldību likuma 10. panta pirmās daļas 9. punktu, 79. panta trešo daļu, Liepājas valstspilsētas pašvaldības dome **nolemj:**

1. Precizēt nodibinājuma “Nodibinājums Liepāja 2027” statūtus, apstiprinot tos jaunā redakcijā (pielikumā).

2. Liepājas pilsētas pašvaldības iestādei “Kultūras pārvalde” atkārtoti iesniegt ar nodibinājuma “Nodibinājums Liepāja 2027” dibināšanu saistītos dokumentus reģistrēšanai Uzņēmumu reģistrā.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Domes priekšsēdētājam un priekšsēdētāja vietniekam, Finanšu komitejas priekšsēdētāja vietniekam, Pilsētas attīstības komitejas priekšsēdētājam, Pilsētas attīstības komitejas priekšsēdētāja vietniekam, Izglītības, kultūras un sporta komitejas priekšsēdētājam, Izglītības, kultūras un sporta komitejas priekšsēdētāja vietniekam, Izpilddirektora birojam, pašvaldības izpilddirektoram un izpilddirektora vietniekiem, Liepājas pilsētas pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām | |